Antanas Jonas Vaitkevičius

Antanas Jonas Vaitkevičius (1907 m. birželio 13 d. Gazdų k., Punsko valsčius – 1993 m. liepos 6 d. Šakiuose) – Lietuvos matematikas, mokytojas, tremtinys, muzikantas saviveiklininkas.

 Biografija 
Antanas Jonas Vaitkevičius gimė vidutinio valstiečio šeimoje Dzūkijoje.Kęstutis Pukelis. Knyga „Leiskit į tėvynę“; psl 91: Antanas Jonas Vaitkevičius. „Slaptieji ginklai“; Kaunas „Šviesa“1989 m.; ISBN 5-430-00809-5

1920 m. įsteigus pradžios mokyklą Gazduose, Antanas per vienus metus praėjo visą pradžios mokyklos kursą ir 1921 m. Rudaminoje (Lazdijai) išlaikęs egzaminus tapo pirmuoju Gazdų pradžios mokyklos abiturientu.

1926 m. vėl peršokdamas klases baigė Marijampolės Rygiškių Jono gimnaziją ir įstojo Kauno universitetą, Gamtos-Matematikos mokslų fakultetą. Studentaudamas užrašė ir suredagavo V. Biržiškos tikimybių teorijos paskaitas ir 1929 m. apolografu atspausdino apie 150 egzempliorių „Matematiškosios tikimybių teorijos pagrindai“.

1931 m. pradėjo dėstyti matematiką Šakių „Žiburio“ gimnazijoje. Turėdamas muzikinių gabumų suorganizavo mokyklos mandolinų-gitarų orkestrėlį, kuriame keletą metų mandolina grojo moksleivis Juozas Lingys. Buvo aktyvus ir jaunimo sportiniam lavinime – už savo lėšas gimnazijai nupirkęs teniso stalą supažindino Šakių gimnazistus su nauja sporto šaka.https://xn--iburys-2pb.lt/gimnazija/apie-gimnazija

1934 m. sukūrė šeimą. Susilaukė dukters Rasos ir sūnaus Algio.

1941 m. birželio 17 d. su šeima ištremtas į Sibirą, kur teko ir mišką, ir ledą kirsti, žvejoti, ir lentpjūvėje dirbti. 1949 m. vėl leido dirbti mokytoju. Mokė ir matematikos, ir organizavo styginių orkestrėlį, tik šį kartą toli nuo gimtinės.Aldona Žemaitytė: Amžino įšalo žemėje; psl 191 ir 195;'Vyturio" leidykla; 1989 m.: SBN5-7900-0354-0  Vaikai į Lietuvą grįžo keliais metais anksčiau, o Antanas su žmona Antanina Vaitkevičiene (Bacevičiūte) tik po 18 metų tremties – 1959 m. birželio 21 d. 1960 m. sovietų valdžios buvo reabilituotas ir iki pensijinio amžiaus (1983 m.) dėstė matematiką Šakių, o vėliau ir Sintautų vidurinėse mokyklose.Marija Puodžiukaitienė: Sintautų mokyklos šviesa: istorinė apybraiža; psl 73-74; Kaunas; 2004; ISBN 9986-667-28-3 

Antanas Jonas Vaitkevičius buvo aktyvus Lietuvos matematikų draugijos narys, skaitęs keletą pranešimų Lietuvos matematikų draugijos konferencijose.Lietuvos Matematikų Draugijos LXIII konferencija; 2022 06 16d. Pranešėjai: Algimantas Milius, Elena Miliutė; „Geometrinė A. Vaitkevičiaus ir O. T. Volko funkcijos konforminio atvaizdavimo interpretacija“ Jo darbai buvo paskelbti „Lietuvos matematikos rinkinyje“Antanas Jonas Vaitkevičius. Publikacijos (tezės) Lietuvos Matematikų žinynuose:

1971; 11(2); 450–451 psl.; Об одном методе определения делителей натуральных чисел;  

1972; 12(2); 147–148 psl.; Об одном общем признаке делимости целых чисел

1974; 14(2); 186–187 psl.; О применении отсеивания при факторизации натуральных чисел  методами Ферма или Эйлера-Гаусса; vertimas 321–322 psl; An application of the sieve method in the factorization of natural numbers by the methods of Fermat or Euler-Gauss

1975; 15(2); 219–220 psl.; О признаках делимости; vertimas 372–373 psl.; Criteria of divibility

1977; 17(3); 209–210 psl.; Связь между  делителями  некоторых видов натуральных чисел и ее использование при факторизации чисел; vertimas 435–435 psl.; The relation among devisors of certain types of natural numbers and it‘s use in factorizing numbers

1981;  21(3); 110–111 psl.; К вопросу о факторизации натуральных чисел

1983;  23(4); 95-96 psl.; К вопросу о распределении простых чисел. Antano Jono Vaitkevičiaus nuopelnai matematikai įvardinti Lietuvos matematikų draugijos LXIII konferencijos (2022 m.), skirtos Lietuvos universiteto 100-mečiui, pranešime „A. Vaitkevičius, matematikas, pedagogas ir jo indėlis į mokslą“.Lietuvos Matematikų Draugijos LXIII konferencija; 2022 06 16d. Pranešėjai: Algimantas Milius, Elena Miliutė; „A. Vaitkevičius, matematikas, pedagogas ir jo indėlis į mokslą“

Antanas Jonas Vaitkevičius mirė 1993 m. liepos 6 d., palaidotas Šakių kapinėse.

 Matematikos darbai 
Sibire mokytojaudamas Antanas Jonas Vaitkevičius susidomėjo ir sprendė tokius matematikos klausimus, kaip:

 Naturinių skaičių dalumo požymiai;
 Naturinių skaičių faktorizacija;
 Pirminių skaičių pasiskirstymas;
 Daugianarių dalumo klausimas

Antano Jono Vaitkevičiaus matematinių klausimų sprendimai surašyti tremtyje rusų kalba dviejuose rankraščiuose „Šis bei tas apie daugianarius“ ir „Šis bei tas apie dalumą ir faktorizaciją“. Antano Jono Vaitkevičiaus rankraščių kopijos „ Į pagalbą abiturientams“ ir „Matematika iš ,TEN' 1941–1959“ paties autoriaus atiduoti Zanavykų muziejui. Zanavyku muziejaus inventorius

Grįžęs i Lietuvą mokytojaudamas paruošė metodinę medžiagą (rankraščiai) savišvietai mokytojams, abiturientams ir neakivaizdininkams:

 Į pagalbą abiturientams (1975 m. ir 1979 m.)
 Į pagalbą matematikos mokytojams (1976 m. ir 1979 m.)
 Į pagalbą neakivaizdininkui (1976 m.)

 Bibliografija 
 Antanas Jonas Vaitkevičius. Užrašė, redagavo ir publikavo: – V. Biržiška „Matematiškosios tikimybių teorijos pagrindai“
 Antanas Jonas Vaitkevičius. Knyga „Matematika iš ,TEN' 1941–1959“; rankraštis.
 Antano Jono Vaitkevičiaus prisiminimai „Slaptieji ginklai“ psl 91 ir „Nusivylimas“ psl 115. Kęstutis Pukelis. Knyga „Leiskit į tėvynę“ (1988 m.)

 Šaltiniai 

Kategorija:Lietuvos matematikai
Kategorija:Lietuvos mokytojai ekspertai